cyanic-selkie/wikianc huggingface dataset:
Vendit (Baltia)
Vendit olivat heimo nykyisen Latvian Cēsisin alueella. Tutkijoiden parissa ei ole täyttä varmuutta siitä, olivatko vendit slaaveja vai suomalais-ugrilaisia. Vendi-nimitystä on käytetty monista slaavilaisista kansoista, mutta monet tutkijat uskovat heidän puhuneen suomalaissukuista kieltä. Ensimmäinen maininta heistä on Henrikin Liivinmaan kronikassa, jonka mukaan he olivat alun perin asuttaneet Ventajoen aluetta Kuurinmaalla, mutta kuurit olivat karkottaneet heidät nykyisen Riian alueelle ja edelleen Cēsisin alueelle, jossa asui heidän lisäkseen latgalleja. Vendit käännytettiin kristinuskoon rauhanomaisesti vuonna 1206 ja sen jälkeen he taistelivat Kalparitariston puolella Baltian pakanakansoja sekä venäläisiä vastaan.
Liivinmaan riimikronikassa vendeihin liitetään mahdollisesti Latvian lipun syntytarina. Kronikan mukaan vendien alueelta Cēsisistä tulleet sotajoukot toivat tullessaan valko-punaraitaisen sotalipun.
Aladár Kovácsi
Aladár Kovácsi (11. joulukuuta 1932 Budapest – 8. huhtikuuta 2010 Budapest) oli unkarilainen nykyaikaisen viisiottelun olympiavoittaja ja maailmanmestari.
Kovácsi voitti joukkuekilpailun olympiakultaa Helsingissä 1952, missä hän oli yksilökilpailussa 12:s. MM-kilpailuista Kovácsi voitti joukkuekilpailun kultaa vuonna 1955 ja hopeaa 1958 yltäen vuonna 1955 myös yksilökilpailussa pronssille.
Robert Craft
Robert Lawson Craft (20. lokakuuta 1923 Kingston, New York – 10. marraskuuta 2015 Gulf Stream, Palm Beach County, Florida) oli yhdysvaltalainen kapellimestari. Hän teki aikoinaan yhteistyötä Stravinskin kanssa ja tuli tunnetuksi myös toisen Wienin koulukunnan teosten johtamisesta. Hän opiskeli Juilliard Schoolissa ja Berkshire Music Centerissä sekä lisäksi yksityisesti Pierre Monteux’n johdolla.
Craft oli ensimmäinen Wozzeckin ja Lulun esitykset johtanut yhdysvaltalainen. Hän myös kantaesitti Stravinskin teoksia tämän myöhäiseltä uralta. Suurelta osin Craftin ansiosta Stravinski alkoi hyödyntää kaksitoistasäveljärjestelmää. Craftille myönnettiin kaksi Grand Prix du Disqueta ja Edison-palkinto. Vuonna 2002 Craft sai kansainvälisen Prix du Disque -palkinnon elinaikaisista saavutuksista. Hän kirjoitti lukuisia kirjoja muun muassa Stravinskista; osassa teoksista hän työskenteli Stravinskin itsensä kanssa. Hän sai Yhdysvaltain akatemian ja taide- ja kirjallisuusinstituutin erikoispalkinnon luovasta työstään kirjallisuuden alalla.
Craftin johtamiin orkestereihin lukeutuivat New Yorkin filharmonikot, Philadelphian orkesteri, Chicagon sinfoniaorkesteri, Clevelandin orkesteri, San Franciscon sinfoniaorkesteri, Los Angelesin filharmonikot, Saint Louisin sinfoniaorkesteri, Minneapolisin sinfoniaorkesteri ja monet ulkomaalaiset orkesterit. Tavoitteena oli julkaista Stravinskin, Schönbergin ja Webernin koko tuotannot Naxoksella Craftin johtamina.
Hanna Holma
Hanna Holma (s. 26. elokuuta 1967 Oulu) on suomalainen taidemaalari ja -graafikko. Hän opiskeli taiteen maisteriksi Taideteollisessa korkeakoulussa vuosina 1990–96 ja kävi tänä aikana myös suorittamassa opintoja Sunderlandin yliopistossa, Englannissa. Holma asuu ja työskentelee Helsingissä.
Holma jakoi ensimmäisen yksityisnäyttelynsä Merja Ylitalon kanssa Kuvataideakatemian galleriassa vuonna 1997. Yhteis- ja ryhmänäyttelyissä hän on ollut työllään edustettuna Suomessa, Ruotsissa, Yhdysvaltain Virginiassa ja Japanissa vuodesta 1996 lähtien. Ensimmäiseen yhteisnäyttelyynsä hän osallistui Espoon WeeGee-talossa vuonna 1996. Holma on Suomen Taidemaalariliiton ja Suomen Taidegraafikoiden jäsen.
Holma on keskittynyt monotypiaan. Hän on pitänyt keskeisimpänä innoituksensa lähteenä taidekoulutusta, jonka sai Raisa Kaipaisen ja Torsten Rügerin Elämän taide -kursseilla. Holma aloitti valmistumisensa jälkeen työskentelyn vapaana kuvittajana, jonka asiakkaisiin ovat kuuluneet Nyt-liite, Me Naiset, Tammi ja WSOY. Paikkoja, joissa hän on opettanut, ovat olleet muun muassa Pekka Halosen akatemia, WeeGee-talon Iikka-paja, Vantaan aikuisopisto, Keravan opisto ja Kuvittajat ry:n työpajat.
The Best of Sum 41: 8 Years of Blood, Sake and Tears 2000–2008
The Best Of Sum 41: 8 Years Of Blood, Sake And Tears 2000–2008 on Sum 41:n ensimmäinen virallinen kokoelmajulkaisu. Se julkaistiin 26. marraskuuta 2008 Japanissa. Levy julkaistiin muualla maailmassa 17. maaliskuuta 2009 nimellä All The Good Shit. Albumi sisältää kaikki yhtyeen singlet, pois lukien ”Some Say” ja ”No Reason”, sekä yhden uuden kappaleen ja kaksi live-versiota. Saatavilla on myös erikoisversio, jossa mukana tulee DVD, joka sisältää kaikki yhtyeen musiikkivideot, pois lukien ”Some Say” ja ”Handle This”.
Heather Kozar
Heather Kozar (s. 4. toukokuuta 1976 Akron, Ohio) on yhdysvaltalainen valokuvamalli ja Playboy-tyttö.
Kozar oli Playboyn tammikuun 1998 Playmate of the Month ja vuoden 1999 Playmate of the Year.
Putous (6. tuotantokausi)
Putouksen kuudes tuotantokausi esitettiin MTV3-kanavalla loka–marraskuussa 2014. Kauden ohjasi Lauri Nurkse ja pääkäsikirjoittajana toimi Melli Maikkula.
Kesken viidennen tuotantokauden esittämisen juontaja Jaakko Saariluoma ja näyttelijä Aku Hirviniemi sekä kolmannella kaudella mukaan tullut Armi Toivanen kertoivat, etteivät he jatka sarjassa enää kauden jälkeen. Pian kauden loppumisen jälkeen myös Krista Kosonen kertoi jättävänsä ohjelman. Myöskään ohjelmaa kaikilla aiemmilla kausilla tuottanut Tuomas Summanen ei jatka ohjelmassa. Huhtikuussa 2014 kanava ilmoitti, että koko näyttelijäkaarti tullaan vaihtamaan uudelle kaudelle.
Uusina Putous-näyttelijöinä nähtiin Mari Perankoski, Antti Holma, Essi Hellén, Joonas Nordman, Kari Ketonen, Niina Koponen, Ville Tiihonen ja Jenni Kokander, sekä ohjelman juontaja Heikki Paasonen.
Vuoden sketsihahmo -kilpailun voitti Joonas Nordmanin esittämä Salme Pasi Porin liittovaltuuston liitto-orava ja ay-jyrsijä.
Hami
Hami tai Kumul on prefektuuritason kaupunki Kiinan Sinkiangin uiguurien autonomisen alueen itäosassa. Kaupungin pinta-ala on 153 000 neliökilometriä ja väkiluku 572 400 (2010). Kaupungin keskusta sijaitsee linnuntietä noin 490 kilometriä autonomisen alueen pääkaupunki Ürümqistä itäkaakkoon. Aiemmin Hami oli piirikuntatason kaupunki Hamin prefektuurissa. Hamin prefektuuri tuli 18.2.2016 prefektuuritason kaupungiksi ja aiempi piirikuntatason kaupunki Hami tuli Yizhoun kaupunkipiiriksi.
Historia
Historiansa aikana Hami eli Kumul on ollut tärkeä osa vanhan silkkitien pohjoista haaraa. Kiina valloitti kaupungin ensimmäisen kerran Han-dynastian aikana vuonna 73 jaa. ja uudelleen vuonna 86. 400-luvulla Tarimin allasta hallitsivat niin sanotut valkoiset hunnit eli hefthaliitit. Tang-dynastia (618-907) levitti jälleen kiinalaisten vallan alueelle kukistaen alueen turkkilaiset kansat, jotka aiheuttivat kuitenkin tulevaisuudessakin vaikeuksia heidän etsiessään yhä uusia laidunalueita. Kiinalaisten vallan alaisuudessa Hamista tuli I-chou-nimisen (eli pinyin-muotona: Yizhou) prefektuurin hallinnollinen pääkaupunki. Vuonna 763 tiibetiläiset valloittivat kaupungin ja vuonna 840 se päätyi uiguureille. 1200-luvulla Hami oli mongolien hallitsija Tšingis-kaanin väliaikainen pääkaupunki ja mongolivallan jälkeen kaupungista tuli yksi monista alueen uiguurien hallitsemista pikkuvaltioista. Tutkimusmatkailija Marco Polo vieraili kaupungissa 1200-luvun lopulla kuvailen sen elintasoa hyväksi ja lisäten paikan olevan tunnettu vieraanvaraisuudestaan.
Hallinnollinen jako
thumb|220px|vasen|Hamin hallinnollinen jako. Piirikuntatasolla Hami jaetaan yhteen kaupunkipiiriin, yhteen piirikuntaan ja yhteen autonomiseen piirikuntaan (numerointi kuten oheisessa kuvassa):
Supa Dupa Fly
Julkaisu
Ilmestyttyään albumi sijoittui Billboard 200 -listan 3. sijalle. Top R&B/Hip-Hop Albums -listalla sijoitus oli parempi, ensimmäinen sija. Yhdysvalloissa albumia on myyty 1,2 miljoonaa kappaletta, ja se on ylittänyt platinarajan.
Trust (vuoden 2018 televisiosarja)
Trust on Simon Beaufoyn luoma ja käsikirjoittama ja Danny Boylen pääosin ohjaama yhdysvaltalainen televisiosarja vuodelta 2018. Tositapahtumiin pohjautuva, useamman tuotantokauden mittaiseksi suunniteltu sarja kertoo iäkkään öljymiljardööri Jean Paul Gettyn ja hänen sukunsa elämästä. . Ensimmäinen tuotantokausi käsittelee 16-vuotiaan John Paul Getty III:n kidnappausta Italiassa ja isoisä Gettyn tylyä suhtautumista kidnappaajien lunnasvaatimuksiin. Tarinassa seurataan myös pojan italialaisia kidnappaajia ja hänen vankeusaikaansa.
Supa Dupa Fly
Julkaisu
Heinäkuussa 2017 Yhdysvaltojen julkisen palvelun radioyhtiö NPR nimesi albumin kaikkien aikojen kymmenen merkittävimmän naispuolisen artistin tekemän musiikkialbumin joukkoon.
Trust (vuoden 2018 televisiosarja)
Vanhaa Gettyä näyttelee Donald Sutherland, pojanpoikaa Harris Dickinson ja tämän äitiä Hilary Swank. Brendan Fraser näyttelee Gettyn turvallisuuspäällikköä Chacea, joka toimii myös tarinan kertojana puhuen ajoittain suoraan kameralle. Yhdysvaltalaiselle FX-maksukanavalle tuotettua sarjaa esittää Suomessa Netflix.
Toisen tuotantokauden kaavaillaan kertovan Gettyjen rikkauksien synnystä 1930-luvulta alkaen, ja kolmannessa keskityttäisiin Jean Paul Gettyn kuolemaan ja perinnönjakoon vuonna 1976.
Taistelu keisarivallasta
Taistelu keisarivallasta (, ”Historiankirjat”) on Publius Cornelius Tacituksen teos, joka kuvaa Rooman historiaa Rooman keisari Neron kuolemasta vuodesta 69 vuoteen 96. Vain neljä ensimmäistä ja osa viidennestä kirjasta ovat säilyneet. Kirjat kuvaavat aikaa jolloin keisarit Galba, Otho ja Vitellius hallitsivat Roomaa ja Vespasianuksen valtakausi alkoi. Tacituksen Keisarillisen Rooman historia (Annales) kuvaa seurannutta ajanjaksoa.
Christian Ferras
Christian Ferras (17. kesäkuuta 1933 Touquet – 14. syyskuuta 1982 Pariisi) oli ranskalainen viulisti, joka esiintyi jo teini-iästä lähtien monessa maassa.
Ferras opiskeli ensin Charles Bistesin johdolla Nizzan konservatoriossa ja teki kaupungissa myös debyyttinsä orkesterin solistina 1942. Hän jatkoi opintojaan Pariisin konservatoriossa opettajinaan viulunsoitossa René Benedetti ja kamarimusiikissa Joseph Calvet. Valmistumisvuonnaan 1946 hän antoi 13-vuotiaana ensikonserttinsa Pariisissa. Vuonna 1949 hän opiskeli vielä George Enescun johdolla ja voitti teini-ikäisenä toisen palkinnon Pariisin Long-Thibaud-kilpailussa, jossa hän esiintyi pianistinaan Pierre Barbizet. Siitä alkoi hänen menestyksekäs solistiuransa, johon sisältyi sekä orkesteriteoksia että kamarimusiikkia etenkin Barbizet’n kanssa. Lisäksi Ferras toimi vuodesta 1975 professorina Pariisin konservatoriossa.
Ferras’n ohjelmistoon kuului varsinkin romanttisia konserttoja kuten hänen Herbert von Karajanin johdolla levyttämänsä Sibeliuksen viulukonsertto.
Tavda
Tavda on Venäjällä  Objoen vesistöön kuuluva joki. Se on Toboljoen vasen sivujoki, jonka valuma-alue sijaitsee Sverdlovskin ja Tjumenin alueilla pohjoisen Uralvuoriston itäpuolella taigalla.
Pääuoma
Tavdan lähteinä ovat joet Lozva ja Sosva, jotka virtaavat alas Uralvuorten pohjoisosien itäisiä rinteitä. Tavda virtaa leveässä laaksossa Länsi-Siperian alangolla ensin koilliseen, sitten kohti kaakkoa ja alajuoksullaan itään. Joet Lozva ja Sosva voitaisiin tulkita pääuoman sivujoiksi tai pääuoman yläjuoksuiksi, jolloin joen pituus lähes kaksinkertaistuisi. Tässä esityksessä on kuitenkin noudatettu venäläistä esitystpaa, missä sillä on kaksi erikseen käsiteltävää latvahaaraa. Joki virtaa siksi vain 719 kilometriä kunnes se yhtyy Bachelinossa Toboljokeen 116 kilometriä ennen Irtyšjoen yhtymäkohtaa. Yhtymäkohdassa maaston korkeus on 38 metriä merenpinnan yläpuolella. Irtyšjoki on Pohjoiseen jäämereen laskevan Objoen suuri sivujoki. Tavda on liikennöintikelpoinen. Sen yläjuoksulla sijaitsee nelman kutualue.
Joen pääuoma virtaa vaihtelevien maisemien läpi. Latvahaarat laskevat puutonta vuoristomaisemaan alas taigan alueelle, josta osa taigaa on joen yläjuoksulla raivattu peltomaaksi. Joki sivuaa keski- ja alajuoksulla Länsi-Siperian soistuneita alanko- ja metsävaltaisia alueita. Kun joki lähestyy Toboljoen yhtymäkohtaa, alkaa se voimakkaasti mutkittelemaan ja sen esihistoriallisia uoman osia eli makkarajärviä löytyy joen tulvalaaksosta paikoin useitakin rinnakkain. Joen alajuoksun varrella sijaitsee Tavdan kaupunki sekä Taboryn ja Nižnjaja Tavdan piirikeskukset. Pelymjoen yhtymäkohdassa sijaitsee Pelymin kylä, joka on historiansa aikaisemmassa vaiheessa ollut kaupunki.
Sivujoet
Tavda ja sen sivujoet muodostavat yhdessä 88 100 neliökilometrin suuruisen valuma-alueen, joka on 3,0 % koko Objoen valuma-alueesta. Taulukossa on lueteltu suurimmat Tavda sivujoet ja latvahaarat (osa tiedoista puuttuvat):
Lähteet: 1 =, 2 = artikkeli Sosva, * = venäläiset ajattelevat näitä latvahaaroina
Vuodenajat ja virtaamat
Joki sijaitsee mannermaisen ilmaston alueella, mutta siellä sataa eteläiseen Uralvuoristoon nähden enemmän. Aluetta luonnehtivat kylmät lumiset talvet ja lämpöiset sateiset kesät. Atlanttinen kostea ilmasto saavuttaa toisinaan Keski-Uralin ja sateita saadaan tuulen ylitettyä matalan Ural-jakson. Myös Pohjoiselta jäämereltä saapuu kesäisin sateita, mutta kaakosta tulevat korkeapaineet lukitsevat alueelle kuivia hellejaksoja kesäisin ja kuivia pakkasjaksoja talvisin. Joki jäätyy marraskuun alussa ja sen jäät lähtevät huhtikuun lopussa. Joen virtaus vaihtelee voimakkaasti vuodenaikojen mukaan ja keväisin saadaan aina tulvia, kun alueen lumet sulavat. Joen vedenpinnan korkeus voi vuodenaikojen mukaan vaihdella kuusi metriä. Joella on keskijuoksulla 237 kilometrin päässä joen suusta virtaamien mittauspaikka, missä joen keskivirtaamaksi (MQ) on mitattu keskimäärin 462 kuutiometriä sekunnissa (m³/s), keskiylivirtaamaksi (MHQ) 3 250 m³/s ja keskialivirtaamaksi ( MNQ) 11,4 m³/s.
Derek Famulare
Derek Famulare (s. 22. joulukuuta 1989 Montréal, Québec, Kanada) on kanadalais-suomalainen jääkiekkoilija, joka pelasi kaudella 2015–2016 LNAH-joukkue Laval Prédateursissa. Hän on pelipaikaltaan vasen laitahyökkääjä. Eliteprospects.com -sivuston mukaan isokokoinen Famulare on "rouhija", joka tykkää pelata fyysisesti ja tekee paljon töitä joukkueensa eteen. Hänen tulisi kuitenkin parantaa hyökkäyspään pelaamistaan.
Ura
Famulare aloitti jääkiekon pelaamisen 4-vuotiaana. QMJHL-joukkue Chicoutimi Saguenéens varasi hänet 71. pelaajana vuonna 2006. Famularen QMJHL:n tulokaskausi 2006–2007 toi 54 runkosarja- ja yhdessä playoff-ottelussa tehot 11+14=25. Kesken seuraavan kauden 2007–2008 hän siirtyi Val-d'Or Foreursiin. Famulare pelasi pisteiden valossa parhaan QMJHL-kautensa tehden 65 runkosarjaottelussa yhteensä tehot 14+31=45. Kaudeksi 2009–2010 hän siirtyi Acadie-Bathurst Titaniin, josta Famulare siirtyi kesken kauden, tammikuussa 2010 jo hänen uransa neljänteen ja viimeiseen QMJHL-seuraansa Prince Edward Island Rocketiin.
Kauden 2010–2011 Famulare pelasi Concordian yliopistojoukkueessa. Heinäkuussa 2011 hän siirtyi try-outille Mestis-joukkue TuToon, jonne Famulare sai elokuussa sopimuksen kaudeksi 2011–2012. Hänen ensimmäinen Mestis-kautensa toi runkosarjassa 38 ottelussa tehot 6+16=22 sekä 100 jäähyminuuttia, joilla Famulare sijoittui sarjan jäähypörssissä toiseksi edellään vain Jokipoikien Ilmari Pitkänen.
Famulare nousi kaudella 2012–2013 TuTon ykkösketjuun Ville-Vesa Vainiolan ja Antti Virtasen viereen ja paransi otteitaan edelliskaudesta tehden 45 runkosarjaottelussa tehot 19+18=37. Hän oli joukkueen toiseksi paras maalintekijä Aki Keinäsen jälkeen ja sijoittui koko Mestiksen maalipörssissä kahdeksanneksi. Famulare sijoittui myös 121 minuutillaan jäähypörssissä toiseksi edellään vain KooKoon Matt Nickerson. Kevään 2013 pudotuspeleissä hän jakoi TuTon sisäisen maalipörssin voiton viidellä osumallaan Virtasen ja Arttu Niskakankaan kanssa ja voitti kauden päätteeksi Mestis-pronssia.
Huhtikuussa 2013 Famulare siirtyi try-outille sarjatasoa ylemmäs SM-liigajoukkue Turun Palloseuraan. Hän teki liigadebyyttinsä kauden 2013–2014 avauskierroksella 12. syyskuuta 2013 vieraissa Espoo Bluesia vastaan. Syyskuussa Famularen koeaikaa jatkettiin 7. lokakuuta saakka. Hän sai sen päätteeksi 1+1-vuotisen sopimuksen TPS:ään. Famulare teki kauden aikana yhteensä 35 runkosarjaottelussa tehot 1+1=2.
Muuta
Famularen isä Guido on entinen jääkiekkoilija, joka pelasi myös Suomessa, I-divisioonajoukkue Kiekko-67:n riveissä kaudella 1979–1980. Derekin äiti on suomalainen ja hänen perheensä on kotoisin Turusta.
Intercontinental Exchange
Intercontinental Exchange, Inc. (ICE) on yhdysvaltalainen pörssiyhtiö, joka operoi 11 pörssiä (mukaan luettuna maailman suurinta arvopaperipörssiä New Yorkin pörssiä, NYSE), kuutta clearingtaloa, listautumistapahtumia rahoitus- ja raaka-ainemarkkinoilla Yhdysvalloissa, Yhdistyneessä kuningaskunnassa, Manner-Euroopassa, Aasiassa, Israelissa ja Kanadassa.
Nikita Davydov
Nikita Aleksandrovitš Davydov (, s. 9. huhtikuuta 1988 Ufa) on venäläinen uransa lopettanut jääkiekkomaalivahti. Hän pelasi urallaan 22 KHL-ottelua Salavat Julajev Ufassa ja Atlant Mytištšissa.
Lentopallon miesten 1-sarjakausi 2015–2016
Lentopallon miesten 1-sarjakausi 2015–2016 pelattiin alkusarjan kahdessa lohkossa. Kummankin lohkon kolme parasta jatkoivat ylempään jatkosarjaan ja muut alempaan. Alkusarjat pelattiin loppuun joulukuussa. Ylempään jatkosarjaan saivat joukkueet lähtöpisteitä alkusarjan perusteella siten, että alkulohkon voittaja sai 3 ja kakkoseksi sijoittunut 2 ja kolmanneksi sijoittunut yhden pisteen. Alempaan jatkosarjaan joukkueet saivat pisteitä vastaavasti 3-2-1-0. Sarjan mestaruuden voitti Maaningan Mahti, joka selvisi pudotuspeleihin alemman jatkosarjan kautta. Loppuotteluissa Mahti kaatoi Lempäälän Kisan, joka myöskin selviytyi Mestaruusliigan karsintaan.
Ylempi jatkosarja
Kaikki joukkueet pudotuspeleihin.
Wii Party U
Wii Party U on Nintendon julkaisema partypeli Wii U:lle. Peli julkaistiin alun perin Pohjois-Amerikassa ja Euroopassa 25. lokakuuta, Australiassa 26. lokakuuta ja Japanissa 31. lokakuuta 2013. Peli on jatkoa vuonna 2010 ilmestyneelle Wii Partylle.
Bill Widén
Bill Ervind Alarik Widén (19. toukokuuta 1932 Korppoo – 15. toukokuuta 2006 Turku) oli suomalainen teologi ja professori. Hän oli Åbo Akademin kirkkohistorian professori 1967–1995 ja rehtori 1978–1982. Hän on tutkinut muun muassa katekeesin historiaa Suomessa. Hän tutki myös yleistä historiaa mutta hänen panoksensa oli kuitenkin merkittävin kirkkohistorian alalla.
Widénin puoliso oli vuodesta 1958 filosofian tohtori Solveig Widén.
Syyrian sisällissodan sairaalapommitukset
Syyrian sisällissodan sairaalapommitukset kuuluivat Venäjän ja etenkin Syyrian hallituksen sodankäyntimenetelmiin. Venäjä ja Syyria ovat toistuvasti kieltäneet tehneensä iskuja sairaaloihin.
Tausta
Jo ennen venäläisjoukkojen osallistumista sisällissotaan, Syyrian asevoimat oli iskenyt sairaaloihin alkuvuodesta 2012. Elokuussa ja marraskuussa 2012 hallituksen joukot hyökkäsivät Aleppon Dar al-Shifan sairaalaa vastaan. YK:n tutkijat kutsuivat hyökkäyksiä systemaattisiksi. YK pyrki viemään hyökkäysten vuoksi Syyrian hallituksen Kansainväliseen rikostuomioistuimeen (ICC), mutta Kiina ja Venäjä estivät sen YK:n turvallisuus­neuvostossa vuonna 2014 käyttämällä veto-oikeuttaan. Physicians for Human Rights -järjestön (PHR) raportin mukaan terveydenhuoltoa ja sairaaloita vastaan hyökättiin 313 kertaa maaliskuusta 2011 elokuuhun 2015. Järjestö linjasi seuraavaa: "Syyrian hallituksen joukot ovat vastuussa yli 90% näistä hyökkäyksistä. Jokainen niistä on sotarikos."
Venäjän ja Syyrian hyökkäykset terveydenhuoltoa ja sairaaloita vastaan Syyriassa
Atlantic Council -ajatushautomon raportin mukaan pommitukset lisääntyivät Venäjän liityttyä sotaan. Aleppon 15:tä sairaalaa pommitettiin toistuvasti – 73 kertaa kesä-lokakuussa 2016. Assadin puolella olevat käyttivät myös palo- ja rypälepommeja sekä kemiallisia aseita. Vuonna 2015 Syyrian ja Venäjän joukot iskivät 346 kertaa PHR:n laskujen mukaan sairaaloihin ja terveyskeskuksiin. Iskuista 315 oli joko Venäjän tai Syyrian tekemiä. Toukokuusta joulukuuhun 2016 iskuja oli noin 200.
Ennen maaliskuuta 2016 Aleppon maakunnassa oli pommitettu yli kuutta sairaalaa. 28.4.2016 Aleppon Al Quds (Jerusalem) -lastensairaalan pommituksessa ainakin 27 ihmistä kuoli. Iskun tekijästä oli epäselvyyttä. Kesä-joulukuussa 2016 Aleppon M2-sairaalaa pommitettiin maasta ja ilmasta käsin ainakin 12 kertaa. Yhtenä kesäkuun viikonloppuna 2016 kuusi Aleppon sairaalaa tuhoutui pommituksissa. Paikallinen asukas kertoi sala-ampujista ja jatkuvista pommituksista, jotka rajoittavat liikkumista. Lokakuussa 2016 pommit putosivat kohti M10-sairaalaa ja iskivät sen käyttö­kelvottomaksi. Sairaalan johtajan mukaan sairaalaan pudotettiin tynnyripommeja, rypälepommeja ja klooripommi.
Sairaalapommitukset eivät rajoittuneet Aleppoon. 20. lokakuuta 2015 venäläinen pommikone hyökkäsi Syrian American Medical Society -järjestön kenttäsairaalaan Sarminin kaupungissa. Helmikuussa 2016 kohteena oli lastensairaala Azazissa. Venäläiset sanoivat iskeneensä Isisin kohteeseen. Samassa kuussa Syyrian armeija iski kahteen Maarrat an-Numanin sairaalaan, joista toinen toimi Lääkärit ilman rajoja -järjestön tuella. Kremlin tiedottaja Dmitri Peskov sanoi, että pitäisi Moskovan tavoin luottaa virallisiin Syyrian hallituksen lähteisiin. Hän myös huomautti, että Syyrian suurlähettilään mukaan amerikkalaiset tekivät sairaalaiskun.
Venäjän tai Syyrian joukot iskivät heinäkuussa 2016 sairaalaan Ataribissa. Elokuussa 2016 terveydenhuoltolaitoksiin iskettiin 17 tunnin välein. Yksi hyökkäyksistä kohdistui Darayyan viimeiseen toimivaan sairaalaan napalmilla täytetyillä tynnyripommeilla. Syyrian siviilipuolustus pelasti sairaalasta 25 ihmistä. Huhtikuussa 2017 pommit tuhosivat Maarrat an-Numanin sairaalan. Syyrian armeijan kaasuhyökkäys Khan Sheikhounin klinikalle kohahdutti Yhdysvalloissa: "Iskut olivat seurausta edellisen hallinnon heikkoudesta ja epäröinnistä", sanoi Valkoisen talon lehdistösihteeri Sean Spicer. "Presidentti Obama sanoi vuonna 2012, että kemiallisten aseiden käyttö on 'punainen viiva', eikä sitten tehnyt mitään." Kaasuiskun kostona Yhdysvallat teki Shayratin ohjusiskun.
Syyskuussa 2017 Qasioun News kertoi, että Syyrian hallituksen sotilaslentokoneet tekivät useita ilmaiskuja Rahman sairaalaan, joka on Etelä-Idlibin Khan Sheikhonissa. Siihen loppuivat sairaalan palvelut. Syyrian pommikoneet iskivät myös kolme kertaa Orientin sairaalaan, joka on Idlibin eteläpuolella, lähellä Kafranbeliä. Samana päivänä venäläiset pommikoneet pommittivat al-Tah -sairaalaa Idlibin maaseudulla, kertoivat paikalliset lähteet. Kaksi sairaanhoitajaa ja useita potilaita kuoli.
Lokakuussa 2017 ICRC ilmoitti, että viimeisen 10 päivän aikana 10 sairaalaa oli vaurioitunut pommituksissa. Tämä esti satoja tuhansia ihmisiä pääsemästä hoitoon Raqqan, Idlibin ja Itä-Ghoutan alueilla. ICRC:n Syyria-edustuston päällikkö Marianne Gasser kertoi havainnoistaan: "Kahden viime viikon ajan olemme nähneet sotaoperaatioissa yhä huolestuttavampaa kiihtymistä, mikä korreloi siviiliuhrien määrään."
Iskut sairaaloihin Idlibissä jatkuivat alkuvuonna 2018 kemiallisilla aseilla. Niitä käytettiin myös huhtikuun 2018 hyökkäyksessä Douman sairaalaan. Vastineeksi Yhdysvaltain presidentti Donald Trump lupasi kostoa Assadin tukijoille. Venäjän viranomainen sanoi, että USA:n Syyriaan ampumat ohjukset ammuttaisiin alas. Trump vastasi, että Venäjän pitäisi varautua ohjuksiin, jotka olisivat "kivoja ja uusia ja 'älykkäitä'". Douman sairaalaa oli rahoittanut Syrian American Medical Society -järjestö. Syyrian armeijaa syytettiin tästä iskusta, mutta Assad sanoi, että länsi oli lavastanut iskun Syyrian siviilipuolustuksen avulla. Myöhemmin Venäjä väitti, että hyökkäys oli Iso-Britannian ja Valkoiset kypärät -järjestön lavastama. Doumaan kohdistuneen hyökkäyksen seurauksena Israel pommitti syyrialaista lentotukikohtaa 9. huhtikuuta 2018. Ranskan, Ison-Britannian ja Yhdysvaltojen joukot ampuivat yli 100 ohjusta useisiin Syyrian hallituksen kohteisiin 14. huhtikuuta. "Emme voi sallia kemiallisten aseiden käytön normalisoitumista", sanoi Britannian pääministeri Theresa May ja viittasi Sergei Skripalin tuoreeseen murhayritykseen Salisburyssä.
YK-järjestö OCHA:n mukaan huhtikuun lopun ja kesäkuun alun välillä 2019 Syyrian hallituksen ja Venäjän pommitukset Idlibin alueella olivat vaurioittaneet 24:ää sairaalaa ja 35:tä koulua. Useissa tapauksissa sairaalat ja humanitaariset järjestöt sanoivat antaneensa sijaintitietonsa Syyrian hallitukselle yrittäessään estää iskuja, kaikki turhaan. Yhdeksän sairaalan koordinaatit oli annettu YK:lle, joka antoi ne edelleen Venäjälle, jottei niitä pommitettaisi, mutta nämä sairaalat joutuivat myös iskujen kohteiksi. Syyrian armeijan pommitukset tuhosivat 15. toukokuuta 2019 Tarmalan synnytys- ja lastensairaalan Etelä-Idlibissä. Klinikka oli antanut noin 6000:lle syyrialaiselle terveyspalveluja kuukausittain. Union of Medical Care and Relief Organizations -järjestön mukaan isku oli 19. Syyriassa pommitettu sairaala välillä 28.4.–15.5.2019.
Amnesty Internationalin mukaan tammi-helmikuussa 2020 Luoteis-Syyrian sairaaloihin kohdistui 6 iskua. Näistä 4 oli Syyrian ja 2 Venäjän tekemiä. Samana ajanjaksona tehtiin 28 ilma- ja maahyökkäystä alueen kouluihin.
Kesäkuussa 2020 Venäjä irtautui YK:n sopimuksesta, jossa annetaan sodan osapuolille sairaaloiden sijaintitietoja, jotta vältettäisiin niiden pommittaminen. Venäjän mukaan terroristit ovat väärinkäyttäneet näitä tietoja.
Sairaalapommitukset osana Venäjän sotastrategiaa
Selvitettäessä Venäjän (155) osallisuutta sairaalapommituksiin täytyy tuntea sen hallitsijan, Vladimir Putinin, taustoja. Putin on kerännyt "ystävikseen" useita hallitsijoita, jotka rajoittavat voimakkaasti sananvapautta: Syyriasta (172) Bašar al-Assad, Venezuelasta (159) Nicolas Maduro , Belarusista (153) Aljaksandr Lukašenka , Kiinasta (175) Xi Jinping ja viimeksi Pohjois-Koreasta (180) Kim Jong-un. Maiden perässä olevat luvut edellä ovat Toimittajat ilman rajoja -sananvapauslistan sijoituksia vuodelta 2022. Listalla oli 180 maata. Epäilemättä Putinilla on aihetta rajoittaa sananvapautta, kun sodankäynti on ollut poikkeuksellisen julmaa: siviilikohteita on pommitettu sumeilematta Tšetšeniassa, Syyriassa ja Ukrainassa, mutta tämä ei vielä riitä todisteeksi sairaalapommituksista.
France24:n toimittaja Douglas Herbert totesi helmikuussa 2016: "Vuodesta 2011 lähtien, jolloin konflikti alkoi, Assadin poliisi on useiden selvitysten mukaan pidättänyt, kiduttanut ja teloittanut lääkäreitä, joiden ainoa rikos oli haavoittuneiden hoitaminen". Physicians for Human Rights -järjestön (PHR) mukaan sairaala­pommituksista oli Syyrian hallituksen tilillä 285 ja Venäjän tilillä 12. Marraskuussa 2015 Aleppon lääkäreistä oli 95% joko kuollut tai paennut konfliktin aikana. Kapinallisten taisteluintoa vähentää tieto siitä, että hoitoa ei ole saatavissa, jos haavoittuu. Myöhemmin PHR tuli varovaisemmaksi Venäjän suhteen ja nollasi Venäjän tilin. Vuonna 2022 PHR:n mukaan terveydenhuoltolaitoksiin oli tehty Syyriassa kaikkiaan 601 iskua. Tekijöinä olivat Syyrian hallituksen joukot 298: 49.6%, Syyrian hallituksen tai Venäjän joukot 244: 40.6%, Hallituksen vastaiset aseelliset ryhmät 24: 4.0%, Tuntemattomat 21: 3.5%, Islamilainen valtio (Isis) 10: 1.7%, Kansainvälisen liittouman joukot 4: 0.7%.
New York Times tutki neljää sairaalapommitusta, jotka oli tehty 5.5.2019. Tutkimusryhmällä oli käytössään videotodisteita, lentojen lokikirjoja ja tuhansia Venäjän lennonjohdon ja lentäjien välisiä äänitteitä. Paikallisilta toimittajilta saatujen videoiden metadatasta saatiin selville kuvausajat. Kuvauspaikat varmistettiin Google Earthin geolokaatiolla. Tiedot yhdistettiin suureen taulukkoon. "Todisteet olivat selviä jokaisessa tapauksessa." Venäjästä, YK:n turvallisuusneuvoston pysyvästä jäsenestä, piirtyi synkkä kuva.
Kun Syyrian sairaaloita oli pommitettu 11 vuotta – 601 hyökkäystä 400:aan terveyskeskukseen – ketään tekijöistä ei oltu tuotu oikeuteen. Venäjä on estänyt turvallisuusneuvostossa Syyrian tapausten viemisen ICC:n oikeuteen. Sairaalapommitukset kuuluivat Venäjän sotastrategiaan jo Tšetšeniassa, jossa sen joukot tuhosivat tai vaurioittivat yli 24:ää terveydenhuollon kohdetta osana poltetun maan taktiikkaa.
Ukrainan sodan ensimmäisen 100:n päivän aikana Venäjä oli hyökännyt noin 200:aan sairaalaan WHO:n mukaan. Syyrian ja Ukrainan sodalla on muitakin yhtäläisyyksiä. Aleksandr Dvornikov, "Syyrian teurastaja", on päässyt johtamaan myös Ukrainan pommituksia.
Kansainvälinen reaktio
Sairaalahyökkäyksiä on The Interpreterissä kuvattu "hienostuneeksi strategiaksi", jolla murretaan kapinallisten vastarinta.
Helmikuussa 2016 Wilson Centerin Venäjä-asiantuntija Michael Kofman sanoi, että Venäjä käyttää suurimmaksi osaksi ohjaamattomia pommeja. Se ei ole umpimähkäistä pommitusta, vaan pommittamista paljon huonommalla tarkkuudella. "Niinpä siviilikohteet tulevat saamaan osumia."
Syyskuun lopulla 2016 YK:n pääsihteeri Ban Ki-moon sanoi, että hyökkäykset Aleppon sairaaloihin olivat sotarikoksia. "Tehkäämme asia selväksi. Ne, jotka käyttävät yhä tuhoisampia aseita, tietävät tarkkaan mitä tekevät. He tietävät tekevänsä sotarikoksia."
Marraskuussa 2016 Yhdysvaltain kansallisen turvallisuuden neuvonantaja Susan Rice antoi Syyrialle ja Venäjälle varoituksen toistuvista sairaalapommituksista.
Atlantic Council julkaisi helmikuussa 2017 raportin, jossa oli dokumentoitu Venäjän sairaalapommituksia Aleppon valtauksen aikana. Tahallisuutta ilmaisivat iskujen suuri määrä, Assadin hallituksen tuntema maasto ja Syyrian hallituksen tapa takavarikoida lääkkeitä humanitaarisilta avustussaattueilta. Raportissa dokumentoitiin myös Syyrian hallituksen kemiallisten aseiden käyttöä.
Kun yli 20:tä Luoteis-Syyrian sairaalaa oli kesäkuun alussa 2019 pommitettu, kymmenet kuuluisat lääkärit – kuten Denis Mukwege, Peter Agre, Sarah Wollaston, Terence English, David Nott ja Zaher Sahloul – kehottivat YK:ta tutkimaan pommitettuja sairaaloja ja pyysivät kansainvälistä yhteisöä painostamaan Venäjää ja Syyriaa iskujen lopettamiseksi.
M-Dinitrobentseeni
m-Dinitrobentseeni eli 1,3-dinitrobentseeni (C6H4N2O4) on nitrattu aromaattinen yhdiste. Yhdistettä käytetään väriaineiden valmistuksessa ja räjähdysaineena. Yhdiste on o- ja p-dinitrobentseenien isomeeri.
Ominaisuudet
m-Dinitrobentseeni on huoneenlämpötilassa vaaleankellertäviä hiutalemaisia kiteitä. Yhdiste liukenee vain heikosti veteen, mutta liukenee orgaanisiin liuottimiin. Aine on erittäin voimakas hapetin ja voi räjähtää kuumennettaessa ja hankautumisen vuoksi.
Yhdiste, samoin kuin sen isomeerit, on voimakkaasti myrkyllistä. Myrkytysoireet voivat ilmestyä viivästyneinä ja niitä ovat kynsien ja ihon sinertyminen, päänsärky ja oksentaminen. Nitrobentseenin tavoin m-dinitrobentseeni voi imeytyä ihon läpi elimistöön.
Valmistus ja käyttö
Nitrobentseenin nitraus johtaa seokseen, jossa on noin 93 % m-dinitrobentseeniä, 6 % o-dinitrobentseeniä ja 1 % p-dinitrobentseeniä. Toisin kuin nämä muut isomeerit, m-dinitrobentseeni ei reagoi natriumhydroksidin ja natriumsulfiitin vesiliuoksen kanssa muodostaen sulfonihappoa tai nitrofenolijohdannaisia. Nämä johdannaiset liukenevat veteen ja tätä voidaan hyödyntään m-dinitrobentseenin puhdistuksessa.
m-Dinitrobentseeniä käytetään väriaineiden synteeseissä. Lisäksi siitä voidaan pelkistää natriumsulfidin avulla m-nitroaniliinia ja vedyn avulla m-fenyleenidiamiinia. Sitä voidaan käyttää myös korroosionestoaineissa, polymeroitumisenestoaineissa ja räjähdysaineseoksissa.
Da Real World
Da Real World on rap-artisti Missy Elliottin toinen studioalbumi. Albumi julkaistiin kesäkuussa 1999.
Taustaa
Albumin ensimmäinen single "She's a Bitch" kuultiin ensimmäisen kerran radiossa maaliskuussa 1999. Jotkin radiokanavat eivät kuitenkaan suostuneet soittamaan sitä voimakkaan kiroilun. Single ei muutenkaan menestynyt kovin hyvin.
Albumi myi platinaa vuoden 2000 alussa. Sitä oli myyty 1,1 miljoonaa kappaletta.
Bø (Nordland)
Bø on Norjan kunta Nordlandin läänissä. Se sijaitsee Langøyan länsiosassa rajoittuen idässä Sortlandiin ja koillisessa Øksnesiin.
Historia
1. tammikuuta 1866 osa Øksnesin kunnasta liitettiin Bøhön. 1. tammikuuta 1964 Kråkbergetin piiri ja maa-alue liitettiin niin ikään Øksnesistä Bøhön.
Benetton B194
Benetton B194 on Formula 1 -talli Benettonin käyttämä auto kaudella. Autolla kilpailivat Michael Schumacher, Jos Verstappen, Jyrki Järvilehto ja Johnny Herbert. Schumacher voitti uransa ensimmäisen kuljettajien mestaruuden.
Nauvon kamarimusiikkipäivät
Nauvon kamarimusiikkipäivät on järjestetty vuodesta 2002 alkaen ja festivaalin ajankohdaksi on vakiintunut heinäkuun alku.
Festivaalin ohjelmassa on klassisen musiikin kamarimusiikkikonsertteja sekä perinteinen urkukonsertti. Nauvon kirkossa on mahdollisuus kuulla ainutlaatuisten Schwan-urkujen sointia. Kamarimusiikkipäivien taiteellisena johtajana toimii sellisti Erkki Lahesmaa, joka myös esiintyy kamarimusiikkipäivien konserteissa yhdessä suomalaisten ja muunmaalaisten huippumuusikoiden kanssa.
Konoša
Konoša on kaupunkimainen taajama Arkangelin alueella Luoteis-Venäjällä. Se sijaitsee Vologdan ja Arkangelin välisen rautatien varrella 400 kilometriä Arkangelista lounaaseen. Lähin kaupunki Velsk sijaitsee maanteitse 122 kilometriä itään.
Taajama on Konošan piirin keskus. Asukkaita taajamassa oli vuoden 2010 väestönlaskennan mukaan 12 432, koko piirissä 26 106.
Konoša perustettiin vuonna 1898 Arkangelin radan rakentamisen yhteydessä ja se on edelleen ensisijaisesti rautatiepaikkakunta. Paikkakunnan nimi tulee samannimisestä joesta. Vuonna 1931 Konošasta tuli kaupunkimainen taajama ja vuonna 1935 piirinpääkaupunki. Taajama kasvoi nopeasti vuosien 1935-1940 välillä. Toisen maailmansodan aikana Konošan kautta rakennettiin Vorkutaan johtava Petšoran rautatie, pääasiassa vankileirityövoimalla.
Aiheesta muualla
60.974°N, 40.257°W
Törebodan kunta
thumb|262px|Törebodan kunnan alueella sijainneet pitäjät.
Törebodan kunta on Länsi-Götanmaan läänissä sijaitseva Ruotsin kunta. Maakuntajaossa se kuuluu Länsi-Götanmaahan. Kunnan keskustaajama on Töreboda.
Kunnan maapinta-ala on 540,69 neliökilometriä (1.1.2016) ja asukasluku 9 207 henkeä (31.12.2021).
Kuntajaon kehitys
Vuonna 1909 osa Björkängin maalaiskunnasta erotettiin Törebodan kauppalaksi, ja samalla jo vuonna 1883 perustettu taajaväkinen yhdyskunta lakkautettiin. Vuonna 1939 maalaiskunta liitettiin Törebodan kauppalaan. Vuoden 1952 kuntauudistuksessa muodostettiin kolme "suurkuntaa": Näistä Moholm sai nimensä Moholmin taajaväkisen yhdyskunnan mukaan. Lisäksi Bäckin ja Fredsbergin maalaiskunnat liitettiin Törebodan kauppalaan. Vuoden 1971 kuntauudistuksessa muodostettiin Törebodan kunta yhdistämällä kauppala ja Moholmin maalaiskunta sekä Halnan seurakunta Undenäsin maalaiskunnasta ja Älgaråsin seurakunta Hovan maalaiskunnasta. Kahdesta viimeksi mainitusta kunnasta Undenäs liitettiin Karlsborgin kuntaan ja Hova Gullspångin kuntaan.
Väestönkehitys
Kunnan väestö taustan mukaan on esitetty seuraavassa taulukossa.
Hieman vanhempien vuoden 2009 lopun tietojen mukaan kunnassa asui 129 Suomessa syntynyttä, mikä vastasi 1,4 prosenttia kunnan väestöstä.
Vielä vanhempien vuoden 1984 lopun tietojen mukaan 2,4 prosenttia kunnan asukkaista oli ulkomailla syntyneitä. Tuolloin kunnassa asui 113 Suomessa syntynyttä, mikä vastasi 1,1 prosenttia kunnan väestöstä.
Vuoden 2010 tietojen mukaan 20 vuotta täyttäneiden kuntalaisten mediaaninettotulot olivat 165 021 kruunua. Vuodelta 2007 olevan tiedon mukaan kuntalaisten nettovarallisuuden mediaani oli 52 000 kruunua.
Vuoden 2011 lopussa kunnan väestö jakautui eri ikäryhmiin seuraavasti:
Elinkeinot
Seuraava taulukko kuvaa työpaikkojen ja työllisten jakautumista eri elinkeinojen kesken. Luvut on laskettu kahdessa eri Statistiska centralbyrånin tilastossa ilmoitettujen perusteellisempien tietojen pohjalta. "Päiväväestö" (ruots. dagbefolkning) kertoo kunnassa sijaitsevista työpaikoista ja "yöväestö" (ruots. nattbefolkning) puolestaan kunnassa asuvien elinkeinosta. Työpaikkaomavaraisuus on laskettu päivä- ja yöväestön suhteena. Alkutuotanto tarkoittaa maa- ja metsätaloutta sekä kalastusta. Jalostuksen kohdalla on laskettu yhteen tavaranvalmistus- ja kierrätysteollisuus, energia- ja ympäristöyritykset sekä rakennusteollisuus. Muut toimialat on laskettu palveluihin lukuun ottamatta niitä, joiden elinkeino on tuntematon.
Taajamat
Kunnassa on 3 taajamaa, joiden osuus kunnan väestöstä vuoden 2010 lopussa oli 57,6 prosenttia. Taajamien ulkopuolella asui tuolloin 3 868 asukasta. Seuraavassa on lueteltu kunnan alueella sijaitsevat taajamat väkilukuineen:
Kunnan keskustaajama on lihavoitu. Asteriskilla (*) merkityt taajamat kuuluvat tähän kuntaan vain osittain, ja edellä on merkitty kunkin taajaman tähän kuntaan kuuluvan osan väestö. Koko Älgaråsin taajamassa on 417 asukasta, ja se kuuluu pieniltä osin myös Gullspångin kuntaan.
Pientaajamat
Yli 200 asukkaan taajamien lisäksi kunnassa on vuoden 2010 tietojen perusteella myös seuraavat 50–199 asukkaan pientaajamat:
Entiset pientaajamat
Ruotsissa on tehty tilastoja pientaajamista aikaisemmin myös vuosina 1990, 1995, 2000 ja 2005. Seuraavat paikkakunnat ovat olleet pientaajamia jonakin tai joinakin vuosina vuosien 1995, 2000 ja 2005 aikana, mutta ne eivät olleet pientaajamia vuonna 2010:
Kunnanvaltuusto
Ruotsissa valitaan joka neljäs vuosi edustajat valtiopäiville, aluevaltuustoihin ja kunnanvaltuustoihin. Seuraavassa taulukossa on esitetty valtiopäivillä edustettuina olevien puolueiden saamat valtuustopaikat Törebodan kunnanvaltuustossa vuodesta 1973 lähtien.
Piirit
thumb|right|250px|Kartta Törebodan kunnan piireistä.
Vuodesta 2016 alkaen kunta on jaettu seuraaviin piireihin:
Seurakunnat
Vuoden 2012 aluejaon mukaan kunnassa on seuraavat Ruotsin kirkon seurakunnat:
Asteriskilla (*) merkitty Hova-Älgaråsin seurakunta kuuluu osittain Törebodan kuntaan ja osittain Gullspångin kuntaan.
Historialliset seurakunnat
Seuraavassa luettelossa on mainittu kaikki nykyisen kunnan alueella sijainneet seurakunnat. Jos seurakunta on lakkautettu, niin sen perässä on asteriski (*). Mahdolliset suluissa lukevat nimet ovat seurakunnan vaihtoehtoisia tai vanhempia nimiä. Jos nimen perässä lukee kbfd, niin kyseessä "kirkonkirjapiiri", joka ei ole muodostanut omaa seurakuntaa, vaikka ne seurakuntiin rinnastetaankin.
Äänisen viidennes
200px|right|thumb|Äänisen viidennes. Novgorodin viidennekset. Äänisen viidennes oli yksi viidestä alueesta, joihin Novgorodinmaa jaettiin 1700-luvun alkuun saakka. Se on saanut nimensä Äänisjärvestä.
Viidennes mainitaan ensimmäisen kerran vuoden 1496 verokirjassa, mutta nimitys Obonežje tavataan jo 1000-luvun alussa. Äänisen viidennes rajoittui lännessä Olhavanjokeen ja Laatokan kaakkoisrantaan aina Viteleen saakka, pohjoisessa Vienanmeren Äänislahteen, idässä Äänisen ja Valkeajärven vedenjakajaan sekä etelässä Mda- ja Mstajokiin ja Ilmajärveen. 1400-luvun lopulla alue jakautui kahteen puoliskoon (ven. polovina). Eteläisempi Nagornaja polovina käsitti 36 ja pohjoisempi Zaonežskaja polovina 45 pogostaa. Alueen ainut kaupunki oli vuonna 1649 perustettu Aunus. 1700-luvulla Äänisen viidenneksen pohjoisosa liitettiin Aunuksen lääniin ja eteläosat Pietarin ja Novgorodin lääneihin.
Dvar
Dvar on venäläinen virtuaaliyhtye. Yhtyeen musiikki on tyylilajiltaan darkwavea. Yhtyeen kahden jäsenen henkilöllisyydet ovat tuntemattomia. Heidän mukaansa kappaleiden sanoitukset ovat enochian-kieltä ja että ne olisivat kertoneet heille heidän unissaan esiintynyt Dvar-niminen olio.
Dancing Machine
Dancing Machine on The Jackson 5 -yhtyeen kahdeksas studioalbumi.
Pelym (kylä)
thumb|300px|Pelymin kaupunki 1600-luvulla. Pelym on kylä ja entinen kaupunki Sverdlovskin alueen Garin kaupunkipiirikunnassa Venäjällä. Se sijaitsee Tavdaan yhtyvän Pelymjoen suussa.
Pelym on Siperian vanhimpia venäläisasutuksia. Se perustettiin vuonna 1592 mansilaisen Pelymin ruhtinaan linnoituksen paikalle. Kaupunki asutettiin Uglitšin asukkailla, jotka Boris Godunov oli karkottanut Iivana IV:n pojan Dmitri Ivanovitšin murhan yhteydessä. Siperian reitin varrella sijainnut Pelym oli 1600-luvulla huomattava kaupan keskus. Sen menetti merkityksensä Jekaterinburgin tien korvattua Verhoturjeen suuntautuneen kulkuväylän.
1700-luvulla Pelym toimi karkotuspaikkana. Vuosina 1741–1742 siellä asui perheineen Iivana VI:n sijaishallitsijaksi nimitetty Ernst Johann von Biron. Vuonna 1742 keisarinna Elisabet karkotti sinne vuorostaan von Bironin syrjäyttämiseen osallistuneen Burkhard Christoph von Münnichin, joka asui kaupungissa vuoteen 1761 saakka.
Airspeed Envoy
Airspeed Envoy oli brittiläinen Airspeedin valmistama kaksimoottorinen matkustajakone, joka lensi ensilentonsa kesäkuussa 1934.
Kehitys ja tuotanto
Airspeed-tehdas lähti kehittämään vuoden 1933 lopulla yksimoottorisen Courier-koneen pohjalta. Pieneksi liikennelentokoneeksi suunniteltu konetyyppi teki ensilentonsa 26. kesäkuuta 1934. Airspeed valmisti tyyppiä eri voimalaitteilla varustettuina versioina yhteensä 52 kappaletta, minkä lisäksi tyyppiä lisenssivalmistettiin kymmenen kappaletta Mitsubishin tehtaalla Japanissa. Konetyypin pohjalta kehitettiin myöhemmin Airspeed Oxford, jota valmistettiin lopulta lähes 8 800 kappaletta RAF:n koulukoneeksi vuosina 1937–1945.
Käyttö Suomessa
Saksalainen Messerschmitt Bf 109E-hävittäjä ampui alas Suomen ilmavoimien käytössä olleen de Havilland D.H.89A Dragon Rapide -koneen OH-BLB Lappi Kiestingissä marraskuussa 1941. Saksalaiset korvasivat alas ammutun koneen maaliskuussa 1942, kun Suomelle luovutettiin Tšekkoslovakian miehityksen yhteydessä saksalaisten sotasaaliiksi jäänyt ČSA-lentoyhtiön AS.6E Envoy. Koneen valmistustunnus oli 47 ja se oli aiemmin lentänyt tšekkoslovakialaisella rekisteritunnuksella OK-BAL, mutta siinä oli Suomeen saapuessaan jo Luftwaffen konetunnukset ja kantatunnus CM+SA. Envoy sai Suomen ilmavoimissa sotilasrekisteritunnuksen EV-1, ja se kunnostettiin lentovarikolla ennen luovuttamista lentolaivue 48:lle. Kone vaurioitui Utissa 2. kesäkuuta 1942 oikean laskutelineen petettyä. Se siirrettiin yksikössä suoritettujen korjausten jälkeen joulukuussa 1942 T-LeLv 17:lle, ja sieltä edelleen ilmavoimien viestikoululle seuraavan vuoden kesäkuussa. Viestikoulu käytti konetta radiokoulutuksessa, kunnes se tuhoutui 31. heinäkuuta 1943 Parolassa. Koneen toinen moottori oli tuntunut sammuvan laskuun tultaessa, minkä jälkeen kone oli syöksynyt metsään. Ohjaaja ja viisi koulutettavaa loukkaantuivat. Koneen vasen moottori oli kuitenkin vain pudottanut hetkellisesti kierroksia kaasun avaamisen yhteydessä, ja onnettomuus olisi voitu välttää, jos moottorin ”heräämistä” olisi hetki odotettu. EV-1 poistettiin ilmavoimien kalustoluettelosta 898 tuntia ja 10 minuuttia lentäneenä 12. joulukuuta 1943. Kokonaislentoajasta 148 tuntia oli Suomen käytössä.
Versiot
Lähde:
Biomedicum Helsinki
pienoiskuva|Biomedicum Helsinki, rakennus 1 Biomedicum Helsinki on Helsingissä, Meilahden kaupunginosassa, Meilahden sairaala-alueella sijaitseva tutkimus- ja opetuskeskus. Se sisältää kaksi rakennusta, joista Biomedicum Helsinki 1:ssä on tutkimustiloja ja Helsingin yliopiston lääketieteellisen tiedekunnan opetustiloja. Tutkimustiloissa tehdään yliopiston perustutkimusta, HYKS-sairaalan kliinistä tutkimusta sekä esimerkiksi Terveyden ja hyvinvoinnin laitoksen, Folkhälsanin, Suomen molekyylilääketieteen instituutin ja tutkimuslaitos Minervan tutkimusta. Biomedicum Helsinki 2:ssa on tiloja muun muassa lääketieteen ja tutkimuksen alojen yrityksille.
Rakennus 1 valmistui vuonna 2001 ja rakennus 2 vuonna 2008. Niiden käyttöä koordinoi Biomedicum Helsinki -säätiö, joka myös rahoittaa lääketieteen alan tutkimustoimintaa. Rakennuksia yhdistää lääkäriseura Duodecimin aikakauskirjan ensimmäisen päätoimittajan Konrad ReijoWaaran (1853–1936) kunniaksi nimetty silta.
Jonathan Spector
Jonathan Michael Paul Spector (s. 1. maaliskuuta 1986 Arlington Heights, Illinois) on yhdysvaltalainen jalkapallopuolustaja, jolla ei tällä hetkellä ole seuraa. Vaikka Spector pelasi juniorivuosinaan hyökkääjänä, hänestä tehtiin puolustaja ammattilaisurallaan. Hän pelaa tavallisesti oikeana laitapuolustajana, mutta pystyy pelaamaan myös keskikentällä.
PLDT
PLDT on filippiiniläinen tietoliikenneyhtiö, joka sijaitsee Makatissa. PLDT on perustettu Philippine Long Distance Telephone Company-nimisenä vuonna 1928. Se vaihtoi nimeään 13. kesäkuuta 2016.
Jonathan Spector
Tausta
Spector kasvoi Chicagossa Arlington Heightsissä. Hän oli perheensä nuorin lapsi ja pelasi high school -jalkapalloa St. Viatorin High Schoolissa. Hän aloitti jalkapallon Schwaben AC:ssa ennen siirtymistä Chicago Sockersiin. Hän valmistui Yhdysvaltojen jalkapalloakatemiasta kesällä 2003 17-vuotiaana. Spectorilla on saksalaisia sukujuuria, joten hänellä on oikeudet Saksan kansalaisuuteen.
Seurajoukkueura
Spectorin noteerasi vuonna 2003 alle 17-vuotiaiden turnauksessa Manchester United. Hän siirtyi seuraan kesällä 2003 ja debytoi seurassa FA Community Shieldin ottelussa Arsenalia vastaan elokuussa 2004. Joulukuussa 2004 Unitedin valmentaja Sir Alex Ferguson ilmoitti lainanneensa Spectorin toiseen Valioliigaseuraan Blackburn Roversiin loppukaudeksi. Lainasiirto ei kuitenkaan toteunut Unitedin puolustajapuolan takia. Puolustajapula jatkui aina tammikuun 2005 siirtoraja-ajan loppuun, ja lainasiirtoa ei tapahtunut. Ennen kauden 2005–2006 alkua Spector lainattiin kaudeksi Charlton Athleticiin hakemaan edustusjoukkueen kokemusta. Hän pelasi kaudella 24 ottelussa, joista 16 avauskokoonpanossa.